Operasjon Allied Harmony

Operasjon Allied Harmony var en militæroperasjon i regi av NATO i Republikken Makedonia fra desember 2002 til april 2003.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 189. Operasjonen hadde i oppdrag å beskytte observatører fra Organisasjonen for sikkerhet og samarbeid i Europa, som overvåket iverksettelsen av fredsplanen for Makedonia, der regjeringen og albanske grupper hadde vært i voldelig konflikt. Den skulle også gi militære råd til Makedonias regjering. Tanken var at EU skulle overta ansvaret for dette med operasjonen EUFOR Concordia, men denne var ikke klar til å tre inn. Operasjon Allied Harmony hadde selv overtatt for Operasjon Amber Fox. Styrken, som besto av omkring 400 mann, var i virksomhet fra 16. desember 2002 til 31. mars 2003. Norge bidro med tre offiserer til operasjonen.«Tabell 3.1 Oversikt over norske militære bidrag i utenlandsoperasjoner etter 1945 og frem til 2008» i «Fra vernepliktig til veteran» Om ivaretakelse av personell før, under og etter deltakelse i utenlandsoperasjoner, St.meld. nr. 34 (2008–2009), Forsvarsdepartementet, s. 15–16. Besøkt 13. august 2011.

Referanser

Eksterne lenker
 Operation Allied Harmony ends), NATO

Kategori:NATO
Kategori:Nord-Makedonia
Kategori:Nord-Makedonias militærhistorie
Kategori:Etableringer i 2002
Kategori:Opphør i 2003